ТЕХНИЧЕСКА СПЕЦИФИКАЦИЯ

	І.Описание предмета на поръчката
	Настоящата обществена поръчка е с предмет: „Експлоатация на Регионално депо за неопасни отпадъци- Омуртаг“ и включва:
	● приемане на отпадъците;
	● депониране приетите отпадъци;
	● управление на инфилтрата, извършване на мониторинг;
	● извършване на дейности от квалифициран и обучен персонал, ангажиран с експлоатацията на депото и на допълнителните инсталации и съоръжения;
	● осигуряване на здравословни и безопасни условия на труд.
	Регионалното депо за неопасни отпадъци гр. Омуртаг обслужва общините Омуртаг, Котел, Върбица и Антоново.
	Регионалното депо за неопасни отпадъци гр. Омуртаг е в експлоатация от 2008 г. на основание Комплексно разрешително № 302 – НО/ 2008 г. (КР), издадено от ИАОС.
	Обществената поръчка третира: почистване и контрол на новите отводнителни канавки, ревизионни и събирателни шахти, периферен дренаж, статични факли за изгаряне на газа и извършване на мониторинг на Клетка 1, която предстои да бъде закрита и рекултивирана, експлоатация на ново изградената Клетка 2 и обслужващите я съоръжения, въведена в експлоатация в края на месец юни 2019 г. и поддръжка и контрол на обслужващите двете клетки съоръжения и инфраструктура (административна сграда, кантар, пътища, отводнителни канавки, огради и др. п.), съгласно изискванията, посочени в комплексното разрешително.
	Количествата битови отпадъци, които ще се депонират (около 9000 тона годишно- 36000 тона за срока на договора- 48 месеца), са прогнозни и варират в зависимост от сезона и спецификата на отпадъка.
	Прогнозната стойност на поръчката за 48 месеца е 612000,00 лв. без ДДС.
	При изпълнение на поръчката изпълнителят е длъжен да спазва изискванията за екологосъобразно управление и третиране на отпадъците, безопасна експлоатация на депото, осигуряване на здравословни и безопасни условия на труд, извършване на дейностите от квалифициран и обучен персонал, ангажиран с експлоатацията на клетката на депото, а така също да осигури 24 часова охрана на депото. 
	
ІІ. Основни задължения на изпълнителя
	
За Клетка 1 (след рекултивация) 
	1. Периодично почистване и контрол на новите отводнителни канавки, ревизионни и събирателни шахти, периферен дренаж, статични факли за изгаряне на газа.
	2. Извършване на мониторинг, заложен в Комплексното разрешително (КР) и в проекта за закриване и рекултивация на Клетка 1.
	• регистриране на метеорологични данни;
	• емисионни данни;
	• контрол върху инфилтрата от тялото на депото;
	• контрол на газови емисии;
	• контрол на повърхностни води;
	• контрол на подземни води;
	•топография на Клетка 1- оценка на стабилността.
	
Мониторинг на метеорологични данни:
-количество на валежа- ежедневно, добавено към месечните стойности;
-температура на въздуха-средно месечна(минимална,максимална,в 14 часаСЕТ );
-посока и сила на вятъра;       
-изпарение- ежедневно, добавено към месечните стойности;
-атмосферна влага в 14 часа СЕТ- средномесечно.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                

Емисионни данни:
•инфилтрат (замърсени води на Клетка 1):
-обем на инфилтрата – на всеки шест месеца;
-състав на инфилтрата- на всеки шест месеца – 27 елемента съгласно проекта за рекултивация на Клетка1;
 •газови емисии от Клетка 1:
-проверки на 2 броя вертикални газоотвеждащи кладенци, оборудвани със статичен факел за изгаряне на газа със самостоятелно соларно захранване;
- потенционални газови емисии и атмосферно налягане- на всеки шест месеца, CH4,CO2,H2S,H2,O2- на всеки шест месеца;

Мониторинг на води /подземни, повърхностни и инфилтрат/:
•Повърхностни води:
-количество на повърхностни води- на всеки шест месеца;
-състав на повърхностни води – на всеки шест месеца;
•Подземни води:
-ниво на подземни води – на всеки шест месеца;
-състав на подземни води – на всеки шест месеца (основни физико-химични -10 елемента метали и неметали -10 елемента, специфични органични – цианиди, аниактивни вещества, феноли).

3. Изготвяне на отчети, годишен доклад по КР за контрол и мониторинг и водене на записи по всички инструкции в КР и проекта за рекултивация на Клетка 1.
В срок до 31 март да представи „Годишен доклад по околна среда“ (ГДОС) за изпълнение на дейностите, за които е предоставено КР № 302-НО/2008г., на възложителя, РИОСВ- Шумен и БДУВ с център Плевен.

За Клетка 2 (в експлоатация)
4. Приемане на отпадъците съгласно процедурата за приемане на отпадъците.
5. Третиране на отпадъците чрез пробутване, разстилане и уплътняване.
6. Запръстяване на отпадъците, съгласно проекта за експлоатация и технологията на запръстяване.
Постъпилите отпадъци се депонират на предварително определени работни участъци с площ около 1,5 дка, които след достигане на височина от 1,8 м. се запръстяват задължително със земни маси с дебелина на пласта 0,20 м. Количествата, необходими за запръстяване, се осигуряват от изпълнителя.
За периода на договора- 4 години, съгласно приетите тонове на депонирани отпадъци 36000т., следва да се запръстят 4 слоя по 0,2 м. със около 3000м3 земни маси. 
Манипулации: изкоп с багер на земни маси на транспорт; превоз земни маси до 5 км.; разриване с булдозер до 40 м. при 1 утежнено условие. 
Разходите за транспортиране се калкулират на топ депониран отпадък- 36000 т. за периода на договора.
7. Извършване на мониторинг, заложен в КР и в проекта за мониторинг за изграждане на Клетка 2. В срок от 1 месец от подписване на договора да направи необходимото за сключване на договор с акредитирана лаборатория за извършване на мониторинговите процедури, съгласно условията на КР, като представи на възложителя копие от договора, придружен с годишен график за пробовземане и вида на пробовземанията, както следва:
● регистриране на метеорологични данни;
● емисионни данни;
● контрол върху инфилтрата от тялото на депото;
● контрол на газови емисии;
● контрол на повърхностни води;
● контрол на подземни води;
● топография на Клетка 2 – оценка на стабилността.

Мониторинг на метеорологични данни:
•количество на валежа- ежедневно;
•температура на въздуха- ежедневно; 
•посока и сила на вятъра- ежедневно;       
•изпарение- ежедневно; 
•атмосферна влага в 14 часа СЕТ- ежедневно.

Емисионни данни:
• инфилтрат (замърсени води от депото):
-обем на инфилтрата- месечно;
-състав на инфилтрата- на всеки три  месеца- 27 елемента съгласно проекта за мониторинга.
Инфилтрата се използва за оросяване на отпадъците и за противопожарни нужди!
 • газоотвеждаща система на Клетка 2;
-1 брой вертикален газоотвеждащ кладенец- начало на наблюденията за състава на отделения газ най- късно шест месеца след началото на експлоатацията; 
- потенционални газови емисии и атмосферно налягане- CH4,CO2,H2S,H2,O2- ежемесечно.

Мониторинг на води /подземни, повърхностни и инфилтрат
Повърхностни води
-количество на повърхностни води - на всеки три  месеца;
-състав на повърхностни води – на всеки три  месеца.
Подземнини води
-ниво на подземни води – на всеки шест месеца;
-състав на подземни води – на всеки три месеца (основни физико-химични - 10 елемента метали и неметали - 10 елемента, специфични органични – цианиди, аниактивни вещества, феноли).

Мониторинг на състоянието на тялото на Клетка 2        
-структура и състав на отпадъчното тяло- площ, заета с отпадъци, обем и състав на отпадъците, технология на депониране, продължителност на експлоатация и свободен капацитет- ежегодно;
-поведение на повърхността на тялото на депото – ежегодно.

 8. Изготвяне на отчети, годишен доклад по КР  за контрол и мониторинг и водене на записи по всички инструкции в КР.
В срок до 10 март да осъществява оформяне на документите относно отчета и информация за управление на дейностите по отпадъците съгласно Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри и предоставя същите  на възложителя и ИАОС.
	В срок до 31 март да представи „Годишен доклад по околна среда” (ГДОС) за изпълнение на дейностите, за които е  предоставено КР № 302-Н0/2008 г., на възложителя, РИОСВ – Шумен и БДУВ с център Плевен.
	9. Периодично почистване на отводнителните и охранителни канавки на Клетка 1 и Клетка 2 и дезинфекционната яма, както и поддържането й с дезинфектанти.
	10. Да не допуска замърсяване на терени около депото, да поддържа депото в добро състояние, за да няма разпилени отпадъци в границите и извън границите на депото.
	В случай на констатирано замърсяване на района около депото по вина на изпълнителя в следствие на неспазване технологията за обезвреждане на отпадъците съгласно условията в КР, почистването на района става за сметка на изпълнителя.
	11. Да се поддържа нивото на инфилтрата в ретезионния басейн и да не се  допускат замърсявания на водите след Клетка 2. Инфилтрата се използва задължително за обратно оросяване на тялото на Клетка 2.
	12. Изграждане на газов кладенец- 1 брой на Клетка 2 по време на действие на договора: Успоредно със запълване на Клетка 2 с отпадъци и земни маси, във височина се изгражда и газовия кладенец. Основата на кладенеца е изградена, като е монтирана стоманена обсадна тръба с височина 2,5 м. и диаметър 2,5 ф1000 мм. По проект в основата на кладенеца се полага пясъчен слой 0,5м. В средата на газовия кладенец се монтира   перфорирана тръба 3600 PE100PN16Q  ф110х10мм., като около нея се полага трошен промит камък 30 ÷ 100мм. След достигане  височина на отпадъците 2,0м., обсадната тръба се повдига с автокран и манипулациите се повтарят (без пясъчната подложка). За периода на договора се очаква височината на отпадъците да достигне около 8,0 м.
Манипулации: 
-доставка на пясък за основите - 0,5м3;
-доставка и монтаж на перфорирана3600  тръба  PE100PN16Q  ф110х10мм- 8,5 м.;
- доставка и монтаж на промит трошен камък 30 ÷100мм.около перфорираната тръба- около 7,0м3;
-повдигане на обсадната тръба на нова позиция с автокран или друга механизация;
Разходите за изграждане на газовия кладенец се калкулират на тон депонирани отпадъци- общо 36000т.
13. Да ползва технически правоспособен и квалифициран изпълнителски персонал. Да осигури 24- часова охрана за ограничаване на свободния достъп в границите на депото.
14. Да поддържа в техническа изправност техническото оборудване, като подмяната, поддържането и ремонта на техническото оборудване, инструментите и ползваните съоръжения като помпи, хидранти, ел. везна и др. са за сметка на изпълнителя.
15. Да изпълнява за своя сметка предписанията на компетентните органи за отстраняване на отрицателните последици от замърсяването или увреждането на околната среда над допустимите норми.
16. Разходите за използваната ел. енергия и вода на депото са за сметка на изпълнителя. Консумираната електроенергия от инсталацията съгласно условие 8,2,1,1 от КР № 302-НО/2008, да не превишава стойността от 0,35kWh/t. При работа на инсталацията количеството използвана вода за производствени нужди да не превишава количеството от 0,038 м3/т.	

Други задължения на изпълнителя:
■ В срок от един месец от подписване на договора да представи План за експлоатация и аварии по време на експлоатация, съгласуван с компетентните органи.
■ Да отстрани за своя сметка всички вреди, причинени в следствие на неправомерни действия или бездействия на персонала му, както и тези, причинени от негови съоръжения и техника.
■ Да не допуска пушенето и паленето на огън на територията на депото, а при случай на запалване да предприема необходимите мерки за ликвидиране на огнището на пожара, като следва инструкциите съгласно Аварийния план за депото.

[bookmark: _GoBack]Важно!!! Анализът на цена (приложение към Ценовото предложение) трябва да обосновава подробно предложената от участника цена на тон депониран отпадък, да включва разходите по всички дейности за нейното формиране, посочени в техническата спецификация от т. 1 до т.16 включително; анализът трябва да дава яснота дали участникът ще изпълни услугата с необходимото качество съгласно нормативните изисквания в тази област и в съответствие с техническата спецификация и КР на възложителя;
Технология за приемане и обезвреждане на отпадъците

	Допустими отпадъци на депото
На депото следва да бъдат приети само тези отпадъци с код и наименование, които са разрешени в Условие 11.2.5. от Комплексно разрешително  № 302-Н0/2008 г.
Контрол на входящите отпадъци
Всички отпадъци доставени на депото следва да бъдат контролирани от Оператора. Контролът трябва да включва: регистрация на камиона превозващ отпадъците и на притежателя на отпадъците; контрол на документите за доставка (пропуск и кантарна бележка); пряк визуален контрол на отпадъците за съответствие по вид и състав на отпадъците с отразеното в документацията.
Претегляне и регистриране на отпадъците
Всички сметоизвозващи камиони следва да преминават през електронната везна за замерване на отпадъците и регистрацията им по електронен път. За целта е необходимо да се издава кантарна бележка. Кантарната бележка трябва да включва минимум: регистрационния номер на камиона; собственика на камиона; произход/притежателя на отпадъците; вид отпадъци; тегло на отпадъците.
Приемане/отказ за приемане на отпадъците на депото
Ако при контрола се установи, че отпадъците не съответстват на видовете отпадъци допустими за депониране, тогава приемът на отпадъците също трябва да бъде отказан. Водачът следва да бъде задължен да върне отпадъците на притежателя на отпадъците.
 Превоз на отпадъци в депото
След осъществяването на контрол и регистрацията на входа, операторът следва да насочи водача на камиона до мястото за разтоварване на отпадъците. За правилната технология на насипването са изградени експлоатационни пътища, които осигуряват достъпа на сметоизвозващите автомобили в близост до работния участък. След разтоварване на сметоизвозващите автомобили, те задължително трябва да преминават през дезинфекционния трап. За дезинфекция на гумите се използва разтвор на хлорна вар. Ямата е свързана с площадковото ВиК и е заустена в ретензионният басейн за инфилтрирали води. Така събраните води се връщат отново върху натрупаните отпадъци. По този начин една част от тях ще се изпари, друга ще влезе във взаимодействие с БО като спомогне за разлагането им, останалата вода ще постъпи отново в дренажната система. В момента в района няма изградена пречиствателна станция за битово – фекални води. 
Разтоварване и контрол
След разтоварване на указаното място, булдозер следва да извърши разстилането на отпадъците в слоеве от 0,20 – 0,30 м. и да извърши уплътняване с уплътняваща машина – компактор. Натрупването им на слоеве следва да се извърши до достигане на работна височина от 1,8 м.
Запръстяване
Постъпилите отпадъци се депонират на предварително определени работни участъци с площ около 1,5 дка, които след достигане на височина от 1,8м. се запръстяват задължително със земни маси с дебелина на пласта 0,20м. Количествата, необходими за запръстяване се осигуряват от изпълнителя. Запръстяването намалява рисковете от възникването на пожари и излъчването на миризми, от издухването на отпадъците от вятъра и предотвратява достъпа на преносители на зараза до отпадъците.
Газоотвеждаща система
Изграждане на газов кладенец- 1 брой на Клетка 2, през време на договора: Успоредно със запълване на Клетка 2 с отпадъци и земни маси, във височина се изгражда и газовия кладенец. Основата на кладенеца е изградена като е монтирана стоманена обсадна тръба с височина 2,5 м. и диаметър 2,5 ф1000 мм. По проект в основата на кладенеца се полага пясъчен слой 0,5 м. В средата на газовия кладенец се монтира перфорирана тръба 3600 РЕ100PN16Q ф110 х 10 мм., като около нея се полага трошен промит камък 30 ÷ 100 мм. След достигане на височина на отпадъците 2,0 м., обсадната тръба се повдига с автокран и манипулациите се повтарят (без пясъчната подложка). За периода на договора се очаква височината на отпадъците да достигне около 8,0 м.

Механизма за стопанисване на Регионалното депо, свързан с приемането и депонирането на отпадъците, включително мерките за опазване на околната среда, както и мониторинга и контрола, трябва да се извършват съгласно изискванията на: Националното законодателство в сферата на околната среда – Закон за опазване на околната среда, Закон за управление на отпадъците и съответните поднормативни актове – Наредба № 6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци; Наредба № 7 от 24.07.2004 г. за изискванията, на които трябва да отговарят площадките за разполагане на съоръжения за третиране на отпадъци; Наредба № 2 от 23.07.2014 г. за класификация на отпадъците, както и Комплексно разрешително № 302-НО/2008 г. и изготвените към него инструкции.

	Възложителят ще извършва контрол и периодични проверки на всички етапи на изпълняваната от изпълнителя услуга по експлоатация на депото.



 



